**SUSITARIMAS Nr. 3 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-405**

2025-04-14

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

AB „HISK“, atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-04-24 Šalys sudarė pirkimo sutartį Nr. S-405 (toliau – **Sutartis**), projekte „Krašto kelio Nr. 191 Paliūniškis-Vabalninkas ruožo nuo 9,06 km iki 20,40 km kapitalinis remontas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Konkursinio darbų kiekių žiniaraščio santraukoje pateikta pastaba, jog „*Rangovas savo pasiūlyme turi įsivertinti eilutėje nurodytą sumą. Rangovas, pasirašęs Sutartį su Kelių direkcija dėl kelio rekonstravimo/remonto, turės sudaryti sutartį su AB „ESO“ dėl jiems priklausančių tinklų pertvarkymo. Kelių direkcija Rangovui už AB „ESO“ priklausančių tinklų pertvarkymą apmokės už faktiškai atliktus darbus“*. Konkursinio darbų kiekių žiniaraščio santraukoje pateikta suma 63 190,08 Eur be PVM.
4. AB „Energijos skirstymo operatorius“ (toliau – AB „ESO“) Rangovui po faktinio darbų atlikimo išrašė 2024 m. gruodžio 12 d. PVM sąskaitą faktūrą Nr. ESO24P129032 (Pateikiama Priede Nr. 1), kurios vertė yra 27 473,93 Eur be PVM;
5. Faktiškai atlikus ESO dalies darbus, sumažėjo šių darbų atlikimui numatyta vertė nurodyta konkursiniame darbų kiekių žiniaraštyje, todėl atsirado neatliekamų darbų, kurių vertė yra 35 716,15 Eur be PVM;
6. Sutarties 139 punktu Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriumi „Papildomi darbai ir neatliekami darbai. Sutarties keitimo tvarka“ sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 43 216,54 Eur (keturiasdešimt trys tūkstančiai du šimtai šešiolika eurų 54 ct).
   2. neatliekamų darbų kaina be PVM yra 35 716,15 Eur (trisdešimt penki tūkstančiai septyni šimtai šešiolika eurų 15 ct).
   3. 21 proc. PVM yra 7 500,39 Eur (septyni tūkstančiai penki šimtai eurų 39 ct).
2. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina sumažėja toliau nurodyta suma: 43 216,54 Eur (su PVM). Galutinė Sutarties kaina yra: 14 633 622,06 Eur (su PVM).
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:
   1. Priedas Nr. 1 – 2024 m. gruodžio 12 d. sąskaita Nr. ESO24P129032
   2. Priedas Nr. 2 – 2025 m. kovo 14 d. raštas Nr. SD/25-163

8.3. Priedas Nr. 3 – 2025 m. balandžio 10 d. raštas Nr. 2-25-5040

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio g. 7, LT-35104 Panevėžys  Įmonės kodas 147710353  PVM kodas LT477103515  A.s. Nr. LT02 4010 0412 0009 0263  Luminor Bank AS  El. p. info@hisk.lt  Dokumentą pasirašantis įgaliotas bendrovės darbuotojas |